CELEX: 62018CN0078
Language: lt
Date: 2018-02-06 00:00:00
Title: Byla C-78/18: 2018 m. vasario 6 d. pareikštas ieškinys byloje Europos Komisija / Vengrija

201806010411917392018/C 211/11782018CJC21120180618LT01LTINFO_JUDICIAL201802068921Byla C-78/18: 2018 m. vasario 6 d. pareikštas ieškinys byloje Europos Komisija / Vengrija
   
 ---documentbreak--- C2112018LT810120180206LT001181922018 m. vasario 6 d. pareikštas ieškinys byloje Europos Komisija / Vengrija
   
   (Byla C-78/18)2018/C 211/11Proceso kalba: vengrų
      Šalys
   
   
      Ieškovė: Europos Komisija, atstovaujama V. Di Bucci, L. Malferrari ir K. Talabér-Ritz
   
      Atsakovė: Vengrija
   
      Ieškovės reikalavimai
   
   Komisija Teisingumo Teismo prašo:
   
            —
         
         
            pripažinti, kad nustačiusi diskriminacinius, nereikalingus ir nepagrįstus ribojimus Vengrijos civilinėms organizacijoms teikiamoms užsienio dotacijoms pagal a külföldről támogatott szervezetek átláthatóságáról szóló 2017. évi LXXVI. törvény (2017 m. Įstatymas Nr. LXXVI dėl organizacijų, gaunančių finansinę paramą iš užsienio, skaidrumo), kurio nuostatose įtvirtinti tam tikroms civilinių organizacijų kategorijoms (organizacijoms, tiesiogiai ar netiesiogiai gaunančioms tam tikrą sumą viršijančią užsienio finansinę paramą) taikomi reikalavimai dėl registravimosi, deklaravimo ir skaidrumo ir nustatyta galimybė taikyti sankcijas šių reikalavimų nesilaikančioms organizacijoms, Vengrija neįvykdė įsipareigojimų pagal SESV 63 straipsnį ir pagal Europos Sąjungos pagrindinių teisių chartijos 7, 8 ir 12 straipsnius,
         
      
            —
         
         
            priteisti iš Vengrijos bylinėjimosi išlaidas.
         
      
      Ieškinio pagrindai ir pagrindiniai argumentai
   
   2017 m. Įstatyme Nr. LXXVI dėl organizacijų, gaunančių finansinę paramą iš užsienio, skaidrumo tam tikroms civilinių organizacijų kategorijoms (organizacijoms, tiesiogiai ar netiesiogiai gaunančioms tam tikrą sumą viršijančią užsienio finansinę paramą) nustatyti nauji reikalavimai dėl registravimosi, deklaravimo, skaidrumo ir viešumo, o taip pat įtvirtinta galimybė taikyti sankcijas šių reikalavimų nesilaikančioms organizacijoms.
   2017 m. liepos 14 d., Komisija pradėjo pažeidimo procedūrą prieš Vengriją, kiek tai susiję su 2017 m. Įstatymu Nr. LXXVI.
   Nusprendusi, kad Vengrijos pateiktas atsakymas yra nepatenkinamas, Komisija radėjo kitą procedūros dėl pažeidimo etapą ir 2017 m. spalio 5 d. Vengrijai pateikė pagrįstą nuomonę.
   Kadangi atsakymas į pagrįstą nuomonę Komisijos taip pat netenkino, ji nusprendė kreiptis į Teisingumo Teismą, kad šis konstatuotų, jog Vengrija neįvykdė įsipareigojimų pagal SESV 63 straipsnį ir pagal Europos Sąjungos pagrindinių teisių chartijos 7, 8, ir 12 straipsnius.